CELEX: 62018CN0464
Language: sl
Date: 2018-07-17 00:00:00
Title: Zadeva C-464/18: Predlog za sprejetje predhodne odločbe, ki ga je vložilo Juzgado de lo Mercantil de Gerona (Španija) 17. julija 2018 – ZX/Ryanair DAC

29.10.2018   
            
            
               SL
            
            
               Uradni list Evropske unije
            
            
               C 392/4
            
         
      Predlog za sprejetje predhodne odločbe, ki ga je vložilo Juzgado de lo Mercantil de Gerona (Španija) 17. julija 2018 – ZX/Ryanair DAC
      (Zadeva C-464/18)
      (2018/C 392/07)
      Jezik postopka: španščina
      
         Predložitveno sodišče
      
      Juzgado de lo Mercantil de Gerona
      
         Stranki v postopku v glavni stvari
      
      
         Tožeča stranka: ZX
      
         Tožena stranka: Ryanair DAC
      
         Vprašanja za predhodno odločanje
      
      
                  1.
               
               
                  Ali pristojnost na podlagi tihe privolitve, določena in urejena v členu 26 Uredbe (EU) št. 1215/2012 (1), v vseh pogledih zahteva avtonomno in skupno razlago za vse države članice in je torej ni mogoče pogojevati z omejitvami, ki so določene v predpisih držav članic o nacionalni sodni pristojnosti?
               
            
                  2.
               
               
                  Ali je pristojnost na podlagi tihe privolitve, določena in urejena v členu 26 Uredbe (EU) št. 1215/2012, pravilo o „čisti“ mednarodni sodni pristojnosti, ki izključno določa sodišča države članice, vendar je treba v skladu s postopkovnim pravom te države članice konkretno določiti krajevno pristojno sodišče, ali pa gre za pravilo tako o mednarodni kot tudi o krajevni sodni pristojnosti?
               
            
                  3.
               
               
                  Ali gre v primeru, da gre za let, ki ga upravlja letalska družba s sedežem v drugi državi članici, katerega odhod oziroma prihod je v državi članici, v kateri ima navedena družba podružnico, ki zanjo opravlja pomožne storitve in prek katere niso bile kupljene vozovnice, ob upoštevanju okoliščin zadeve za spor v zvezi s poslovanjem podružnic, agencij ali katere koli druge poslovne enote, ki pomeni navezno okoliščino pristojnosti iz člena 7(5) Uredbe (EU) št. 1215/2012?
               
            
         (1)  Uredba (EU) št. 1215/2012 Evropskega parlamenta in Sveta z dne 12. decembra 2012 o pristojnosti in priznavanju ter izvrševanju sodnih odločb v civilnih in gospodarskih zadevah (UL 2012, L 351, str. 1).